Diari Oficial de la Generalitat Valenciana


Sumari del DOGV 5616, del 10-10-2007 (2007/11408)

RESOLUCIÓ d'1 d'octubre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'addenda al conveni subscrit entre la Generalitat a través de la Conselleria de Agricultura, Pesca i Alimentació i la Comunitat General de Regants Riegos de Levante (esquerra del Segura) per a l'execució d'obres de millora i modernització dels regadius del Quart Canal de Llevant i Séptima Elevació de la Penya.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5616

Data del DOGV
:   10-10-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/11612


Data del document
:   01-10-2007

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Agricultura, Pesca i Alimentació
    * ordenació hidroagrícola
    * cooperativa agrícola
    * cooperació administrativa

RESOLUCIÓ d'1 d'octubre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'addenda al conveni subscrit entre la Generalitat a través de la Conselleria de Agricultura, Pesca i Alimentació i la Comunitat General de Regants Riegos de Levante (esquerra del Segura) per a l'execució d'obres de millora i modernització dels regadius del Quart Canal de Llevant i Séptima Elevació de la Penya. [2007/11913]  
La Generalitat a través de la conselleria d'Agricultura, Pesca i Alimentació i la Comunitat General de Regants Riegos de Levante (esquerra del Segura), han subscrit, després de la tramitació prèvia reglamentària, el día 19 de juny de 2007, una addenda al Conveni subscrit entre la Generalitat i la Comunitat General de Regants Riegos de Levante (esquerra del Segura) per a l'execució d'obres de millora i modernització dels regadius del Quart Canal de Llevant i Sèptima Elevació de la Penya, i en compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentada addenda, que ha quedat inscrita en el Registre de Convenis amb el número 1263/2007, i que figura com a annex d'esta resolució.  
València, 1 d'octubre de 2007.- El director general de Relacions amb les Corts i Secretariat del Consell: Ángel Mompó Romero.Addenda al conveni subscrit entre la Generalitat, a través de la conselleria d'Agricultura, Pesca i Alimentació, i la Comunitat General de Regants Riegos de Levante (esquerra del Segura) per a l'execució d'obres de millora i modernització dels regadius del Quart Canal de Llevant i Sèptima Elevació de la Penya.  
València, 19 de juny de 2007  
Compareixen  
D'una part, el conseller d'Agricultura, Pesca i Alimentació, Juan G. Cotino Ferrer, en exercici de les competències atribuïdes per mitjà dels decrets 6/2004, de 26 d'agost de 2004 (DOGV núm. 4829, de 27 d'agost de 2004), i 7/2004, de 27 d'agost de 2004 (DOGV núm. 4830, de 30 d'agost de 2004), i en virtut de l'autorització concedida per acord del Consell amb data 25 de maig de 2007.  
I d'una altra, Manuel Serrano Richarte, president de la Comunitat General de Regants Riegos de Levante (esquerra del Segura), facultat per Acord de 18 de desembre de 2005, de la Junta General de la comunitat de regants.  
Exposen  
Que amb 13 de desembre de 2006 la conselleria i la comunitat de regants van subscriure el conveni entre la conselleria d'Agricultura, Pesca i Alimentació i la Comunitat General de Regants Riegos de Levante (esquerra del Segura) per a l'execució de les obres de millora modernització dels regadius del Quart Canal de Llevant i Sèptima Elevació de la Penya. En la seua clàusula tercera s'establia que la inversió màxima auxiliable es fixaria en l'import d'adjudicació del projecte sotmés a licitació, d'acord amb les disposicions de la clàusula segona.  
També s'hi establia que el compromís econòmic es realitzaria per mitjà d'addenda al conveni esmentat.  
El 28 de desembre de 2006, la SEIASA va adjudicar a l'empresa FCC Construcción les obres del Projecte per a l'execució de les obres de millora i modernització dels regadius del Quart Canal de Llevant i Sèptima Elevació de la Penya, per un import total de 5.834.198,00 €.  
En conseqüència, l'import màxim de l'ajuda a concedir per la conselleria d'Agricultura, Pesca i Alimentació serà el 25% de la quantitat anterior.  
En consideració a això, els que compareixen, amb la representació que posseïxen, formalitzen esta addenda d'acord amb les següents,  
Clàusules  
Primera  
L'import màxim de l'ajuda que la conselleria d'Agricultura, Pesca i Alimentació concedix a la Comunitat General de Regants Riegos de Levante (esquerra del Segura) per a l'execució de les obres de Projecte per a l'execució de les obres de millora i modernització dels regadius del Quart Canal de Llevant i Sèptima Elevació de la Penya queda fixat en 1.458.549,50 €, amb la distribució d'anualitats següent:  
Any 2007 \_\_\_\_\_\_\_\_\_\_\_\_\_\_\_\_\_ 633.004 €  
Any 2008 \_\_\_\_\_\_\_\_\_\_\_\_\_\_\_\_\_ 211.471 €  
Any 2009 \_\_\_\_\_\_\_\_\_\_\_\_\_\_\_\_\_ 211.471 €  
Any 2010 \_\_\_\_\_\_\_\_\_\_\_\_\_\_\_\_\_ 211.471 €  
Any 2011 \_\_\_\_\_\_\_\_\_\_\_\_\_\_\_\_\_ 191.132,50 €  
Esta distribució d'anualitats es podrà modificar per mitjà de resolució de la conselleria, a petició de la comunitat de regants, sempre que hi haja disponibilitat pressupostària.  
Segona  
Els pagaments s'efectuaran tal com es disposa en la clàusula quarta del conveni i a càrrec de l'aplicació pressupostària 94.16.98.6161.131.67.8, línia T6144000.  
Tercera  
El conveni tindrà vigència màxima fins a l'exercici de 2011 i, en tot cas, finalitzarà el 31 de desembre de 2011.  
Quarta  
Serà causa de rescissió del present conveni la no-iniciació de les obres corresponents al primer exercici.  
Cinquena  
Per al cas en què qualsevol de les anualitats previstes en el present conveni no siga íntegrament certificada amb anterioritat a la finalització de l'exercici corresponent, s'establix una penalització consistent en la minoració de la subvenció en la quantia que s'haja deixat de certificar. Esta penalització també s'aplicarà si no es pot emetre el certificat preceptiu per falta d'autorització al supervisor per a l'accés a les obres, l'estat dels mesuraments o qualsevol altre document necessari per al càlcul de l'obra realment executada.  
El conseller d'Agricultura, Pesca i Alimentació: Juan G. Cotino Ferrer.  
El president de la Comunitat de Regants Riegos Levante (esquerra del Segura): Manuel Serrano Richarte.